सनी देओल के बेटे करन देओल ने दोस्त की शादी में पढ़ी कविता, वायरल हुआ Video  
सनी देओल के बेटे करन ने पढ़ी कविता
दोस्त की शादी में पहुंचे मसूरी
वीडियो हो रहा है वायरल
बॉलीवुड के दिग्गज एक्टर सनी देओल (Sunny Deol) के बेटे करन देओल (Karan Deol) इसी साल बॉलीवुड में डेब्यू करने के लिए कमर कस ली है. कई साल तक फिल्मों में असिस्टेंट डायरेक्टर का भी काम कर चुके हैं. 'पल पल दिल के पास' (Pal Pal Dil Ke Paas) फिल्म से करन देओल जुलाई में डेब्यू करने जा रहे हैं. करन की फैन फॉलोइंग अभी से बननी शुरू हो चुकी है. उससे पहले उनके कुछ वीडियो सोशल मीडिया पर खूब वायरल हो चुके हैं. एक फैन पेज ने करन का वीडियो इंस्टाग्राम पर पोस्ट किया है, जिसमें वह अपने किसी दोस्त की शादी में एक शानदार कविता पढ़ते हुए दिखाई दिए. करन देओल (Karan Deol) का यह वीडियो लोगों को खूब पसंद आ रहा है. बताया जा रहा है कि करण अपने दोस्त की शादी के लिए उत्तराखंड के मसूरी शहर गए थे.
 
A post shared by Sunny Manoj Malviya (@sunny.malviya09) on Mar 7, 2019 at 4:36am PST
 
सनी देओल (Sunny Deol) के बेटे करण देओल (Karan Deol) का वीडियो इंस्टाग्राम पर सनी मालवीय ने पोस्ट किया है और इस पर कैप्शन भी लिखा. उन्होंने लिखा, 'कुछ दिन पहले करन देओल अपने दोस्त यश डोंगरा की शादी के लिए मसूरी गए हुए थे.' करन देओल बेहद ही डैशिंग अंदाज में दिखाई दे रहे हैं. उन्होंने शादी के लिए ब्लैक एंड व्हाइट सूट पहना हुआ है. 
 
A post shared by Sunny Deol (@iamsunnydeol) on Feb 13, 2019 at 8:02pm PST
 
बॉलीवुड एक्टर सनी देओल (Sunny Deol) ने अपने बेटे करण देओल की फिल्म 'पल पल दिल के पास' (Pal Pal Dil Ke Paas) का फर्स्ट मोशन पोस्टर वेलेन्टाइन्स डे (Valentines Day) के मौके पर सोशल मीडिया के सभी प्लैटफॉर्म पर रिलीज किया था. पोस्टर में करण देओल के साथ उनकी को-एक्ट्रेस सहर बाम्बा (Sahher Bambba) भी हैं, जो उन्हीं के साथ डेब्यू करने जा रही हैं. फिल्म को इसी साल 19 जुलाई 2019 को रिलीज किया जाएगा, जिसे सनी देओल ने ही डायरेक्ट किया है. सनी देओल ने इसके मोशन पोस्टर को रिलीज करते हुए इमोशनल मैसेज भी दिया था.